[pic] | EUROOPAN KOMISSIO |

Bryssel 10.11.2010

KOM(2010) 655 lopullinen

KOMISSION KERTOMUSEUROOPAN PARLAMENTILLE, NEUVOSTOLLE JA EUROOPAN TALOUS- JA SOSIAALIKOMITEALLE

Uusien henkilöautojen hiilidioksidipäästöjen seuranta EU:ssa: tiedot vuodelta 2009

KOMISSION KERTOMUS EUROOPAN PARLAMENTILLE, NEUVOSTOLLE JA EUROOPAN TALOUS- JA SOSIAALIKOMITEALLE

Uusien henkilöautojen hiilidioksidipäästöjen seuranta EU:ssa: tiedot vuodelta 2009

1. JOHDANTO

Päätöksen N:o 1753/2000/EY[1] 9 artiklan mukaan komissio antaa Euroopan parlamentille ja neuvostolle vuosittain kertomus, joka perustuu jäsenvaltioilta saatuihin päästöjen seurantaa koskeviin tietoihin. Tässä kertomuksessa tarkastellaan vuoden 2009 seurantatietoja.

Päätökseen N:o 1753/2000/EY perustuva raportointi korvataan vuodesta 2010 alkaen asetuksen (EY) N:o 443/2009[2] mukaisella raportoinnilla, koska asetuksella kumotaan kyseinen päätös.

2. UUSIEN HENKILÖAUTOJEN KEHITYSSUUNTIA

2.1. Tietojen laatu ja käsittely

Kaikki jäsenvaltiot ovat toimittaneet tiedot vuonna 2009 rekisteröidyistä uusista henkilöautoista. Monien jäsenvaltioiden toimittamat tiedot oli käsiteltävä uudelleen manuaalisesti muiden kuin sovittujen polttoainetyyppien kirjaamisen, määrittelemättömien ajoneuvojen käsittelyn, korjauskertoimen käytön ja muiden tietojen luotettavuutta heikentävien tekijöiden vuoksi. Näihin ongelmiin puututtiin tietojen arviointiprosessin aikana ja ne onnistuttiin ratkaisemaan ilman, että tietoja menetettiin merkittävästi. Aikasarjoihin on suhtauduttava tietyin varauksin, sillä kaikkien vuosien tiedot eivät kata kaikkia jäsenvaltioita, kuten kohdan 3 taulukoista ilmenee. Vaikka aikasarjat on pyritty esittämään mahdollisimman eheinä, kehityssuunnissa voi esiintyä katkoksia, koska menetelmiä ja seurantaa on tehostettu.

Aiempien vuosien kertomuksiin verrattuna tämän kertomuksen kokonaistiedot koskevat kaikkia polttoaineita (aiemmin ilmoitettiin vain bensiiniä ja dieseliä koskevat lukemat). Toinen ero on se, että hiilidioksidipäästöjä koskeviin lukemiin ei sovelleta 0,7 prosentin korjauskerrointa. Tätä kerrointa sovellettiin valmistajajärjestöjen ACEA, JAMA ja KAMA saavuttaman edistyksen arvioinnissa sen kompensoimiseksi, että testausmenettelyä muutettiin sen jälkeen, kun ne olivat vahvistaneet vapaaehtoiset sitoumuksensa[3]. Asetuksessa (EY) N:o 443/2009 asetetut tavoitteet ovat nyt korvanneet nämä sitoumukset. Jotta kertomus olisi vertailukelpoinen edellisten kertomusten kanssa, siinä esitetään edelleen valmistajajärjestökohtaiset tiedot.

Kertomuksessa annetaan toista kertaa tiedot vaihtoehtoista polttoainetta käyttävistä autoista (AFV), sillä niiden markkinaosuus kasvaa ja tietojen laatu on parantunut. Tämän ryhmän autot kuuluvat seuraaviin polttoaineluokkiin: nestekaasu (LPG), maakaasu (NG), sähkö, vety, hybridi, bensiini-bioetanoli, bensiini-nestekaasu, bensiini-maakaasu sekä "muut"-luokan ajoneuvot.

2.2. Uusien henkilöautojen keskimääräiset hiilidioksidipäästöt

Euroopan unionissa vuonna 2009 rekisteröityjen uusien henkilöautojen keskimääräiset hiilidioksidipäästöt olivat 145,7 g/km. Päästöt pienenivät edellisestä vuodesta 5,1 prosenttia eli 7,9 g/km (153,6 g/km vuonna 2008). Tämä on suurin suhteellinen pudotus päästöissä sitten seurantajärjestelmän perustamisen. Osa pudotuksesta voi johtua talous- ja rahoituskriisistä sekä monissa jäsenvaltioissa käyttöönotetuista romutusjärjestelmistä. Tiedot viittaavat myös siihen, että autokanta pn pienentynut jonkin verran, sillä keskimääräinen moottoriteho, ajoneuvon keskimääräinen massa ja moottorin keskimääräinen sylinteritilavuus ovat pienentyneet hieman vuonna 2009. Dieselkäyttöisten autojen päästöt pienenivät noin 6 grammaa, bensiinikäyttöisten autojen päästöt noin 9 grammaa ja vaihtoehtoista polttoainetta käyttävien autojen päästöt yli 11 grammaa vuonna 2009. Uusien diesel- ja bensiinikäyttöisten autojen välinen ero laski noin 2,3 grammaan. On syytä huomata, että kymmenen vuotta sitten uusien bensiini- ja dieselkäyttöisten autojen välinen ero oli yli 17 grammaa.

Uusien bensiinikäyttöisten autojen osuus ylitti dieselkäyttöisten autojen osuuden vuonna 2009. Vaihtoehtoista polttoainetta käyttävien autojen osuus kasvoi vuonna 2009 merkittävästi. Tämä johtuu lähinnä Italiassa rekisteröityjen bensiini-nestekaasukäyttöisten autojen määrän kasvusta – niiden osuus kaikista uusista 27 jäsenvaltion unionissa (EU27) rekisteröidyistä bensiini-nestekaasukäyttöisistä autoista on 92,8 prosenttia.

Taulukko 1: Uusien henkilöautojen keskimääräiset hiilidioksidipäästöt polttoainetyypeittäin (EU27).

Kaikki polttoaineet | 1 347 | 1 356 | 1 372 | 1 379 | 1 373 | 1 337 |

Bensiini | 1 237 | 1 235 | 1 238 | 1 235 | 1 228 | 1 206 |

Diesel | 1 463 | 1 479 | 1 501 | 1 510 | 1 508 | 1 498 |

Vaihtoehtoiset polttoaineet | 1 415 | 1 404 | 1 392 | 1 271 | 1 237 | 1 169 |

2.4. Järjestökohtaiset seurantatiedot

Tässä kohdassa esitetään valmistajajärjestökohtaiset tiedot, jotta tietoja voidaan vertailla edellisten kertomusten kanssa. Vuonna 2009 uusien henkilöautojen hiilidioksidipäästöt alenivat kaikkien valmistajajärjestöjen kohdalla. Vuoteen 2008 verrattuna ACEA alensi keskimääräisiä päästöjään 7,3 grammaa, JAMA 11,2 grammaa, KAMA 9,7 grammaa ja muut valmistajat keskimäärin 18,4 grammaa. KAMAn ja JAMAn uusien henkilöautojen keskimääräiset päästöt olivat vuonna 2009 ACEAn päästöjä pienemmät, kun taas vuonna 2007 tilanne oli päinvastainen.

Taulukko 7: Uusien henkilöautojen keskimääräiset hiilidioksidipäästöt järjestöittäin

VOLKSWAGEN | 1 396 | 131 | 150,7 | 1 595 889 |

FORD | 1 268 | 125 | 139,7 | 1 249 195 |

FIAT | 1 134 | 119 | 130,1 | 1 206 362 |

RENAULT | 1 308 | 127 | 137,7 | 1 079 984 |

PEUGEOT | 1 292 | 126 | 133,6 | 966 013 |

CITROEN | 1 328 | 128 | 137,9 | 850 753 |

OPEL | 1 329 | 128 | 147,6 | 802 686 |

TOYOTA | 1 277 | 126 | 131,7 | 691 518 |

BMW | 1 526 | 137 | 151,2 | 680 768 |

DAIMLER | 1 487 | 135 | 166,8 | 666 341 |

AUDI | 1 605 | 141 | 160,2 | 586 764 |

SKODA | 1 266 | 125 | 147,9 | 446 671 |

NISSAN | 1 348 | 129 | 154,3 | 359 094 |

HYUNDAI | 1 245 | 124 | 137,8 | 322 432 |

SEAT | 1 253 | 125 | 140,1 | 307 811 |

KIA | 1 384 | 131 | 145,9 | 240 986 |

VAUXHALL | 1 321 | 128 | 151,9 | 233 400 |

HONDA | 1 354 | 129 | 147,3 | 231 810 |

DACIA | 1 182 | 121 | 151,9 | 226 618 |

MAZDA | 1 251 | 124 | 149,5 | 199 299 |

Kaikista valmistajista, jotka rekisteröivät vuonna 2009 Euroopan unionissa yli 10 000 autoa, yksi on jo onnistunut saavuttamaan kokonaan vuodelle 2015 asetetun tavoitteen.Kyseinen valmistaja on MARUTI (keskimääräinen massa: 932 kg; CO2-päästötavoite: 110 g/km, keskimääräiset CO2-päästöt vuonna 2009: 104 g/km; rekisteröinnit vuonna 2009: 14 095).

[1] Euroopan parlamentin ja neuvoston päätös N:o 1753/2000/EY uusien henkilöautojen keskimääräisten hiilidioksidipäästöjen seurantajärjestelmästä, EYVL L 202, 10.8.2000.

[2] Euroopan parlamentin ja neuvoston asetus (EY) N:o 443/2009, annettu 23. huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi, EUVL L 140, 5.6.2009.

[3] Lisätietoja 0,7 prosentin korjauskertoimesta annetaan asiakirjoissa KOM(2002) 693 lopullinen ja KOM(2004) 78 lopullinen.

[4]

EU15 käsittää seuraavat maat: Itävalta, Belgia, Tanska, Suomi, Ranska, Saksa, Kreikka, Irlanti, Italia, Luxemburg, Alankomaat, Portugali, Espanja, Ruotsi ja Yhdistynyt kuningaskunta (Pohjois-Irlantia lukuun ottamatta).

EU10 käsittää seuraavat maat: Kypros, Tšekin tasavalta, Viro, Unkari, Latvia, Liettua, Malta, Puola, Slovakia ja Slovenia.

EU12 käsittää EU10-maat, Bulgarian ja Romanian.

EU25 käsittää EU15- ja EU10-maat.

EU27 käsittää EU15- ja EU12-maat.

[5] Ryhmä "muut" käsittää määrittelemättömät uudet henkilöautot (ajoneuvot, joista jäsenvaltiot eivät ole ilmoittaneet tarvittavia tietoja asianmukaisella tavalla).

[6] EU:n jäsenvaltioiden ilmoitusten mukainen uusien henkilöautojen rekisteröintien kokonaismäärä.

[7] http://ec.europa.eu/environment/air/transport/co2/co2_monitoring.htm.

[8] Asetuksen (EY) N:o 443/2009 liitteen I kaavaan perustuvat päästötavoitteet.